1-oji armija (Rusijos imperija)

1-oji armija () – Rusijos imperijos armija, įkurta 1914 m. liepos mėn. 1-oji armija, kuriai vadovavo generolas Pavelas fon Renenkampfas, kartu su 2-ąja armija, kuriai vadovavo generolas Aleksandras Samsonovas, 1914 m. prasidėjus Pirmajam pasauliniui karui įsiveržė į Rytų Prūsiją. Paskelbusi karą Vokietijai, Rusijos imperija sugebėjo labai greitai mobilizuotis.

Įsiveržusios pajėgos ryžtingai ir greitai puolė Rytų Prūsiją. Tačiau 1-ąją ir 2-ąją armijas sustabdė vokiečių 8-oji armija, vadovaujama feldmaršalo Pauliaus fon Hindenburgo ir jo štabo viršininko generolo Ėricho Liudendorfo. Vokiečių ir rusų kariuomenės susitiko prie Tanenbergo, kur 2-oji armija buvo apsupta ir visiškai sunaikinta. Tiek 1-oji, tiek 2-oji armijos patyrė siaubingų nuostolių per vieną didžiausių vokiečių pergalių Pirmajame pasauliniame kare. 1-oji armija taip pat patyrė pralaimėjimą pirmajame Mozūrijos ežeryno mūšyje 1914 m. rugsėjį, todėl Renenkampfas buvo atleistas, o jį pakeitė Aleksandras Litvinovas. 1-oji armija likusią karo dalį kariavo Šiaurės vakarų fronte. 1917 m. balandį Litvinovą pakeitė Michailas Sokovinas. Liepos mėn. Sokoviną pakeitė Glebas Vanovskis, o 1917 m. rugsėjį kariuomenei ėmė vadovauti paskutinis vadas Vladimiras fon Notbekas.

 Struktūra 
1-osios armijos struktūra 1914 m. rugpjūčio mėn.ArmijaKorpusaiDivizijos1-oji armija2-asis armijos korpusas26-oji pėstininkų divizija43-oji pėstininkų divizija3-asis armijos korpusas25-oji pėstininkų divizija27-oji pėstininkų divizija4-asis armijos korpusas30-oji pėstininkų divizija40-oji pėstininkų divizija20-asis armijos korpusas28-oji pėstininkų divizija29-oji pėstininkų divizijaNėra56-oji pėstininkų divizija1-oji gvardijos kavalerijos divizija2-oji gvardijos kavalerijos divizija1-oji kavalerijos divizija2-oji kavalerijos divizija3-oji kavalerijos divizija

 Vadai 
+1-oji armijaNuoIkiLaipsnisVardas1914 m. liepos 19 d.1914 m. lapkričio 18 d.Kavalerijos generolasPavelas fon Renenkampfas1914 m. gruodžio 5 d.1917 m. balandžio 2 d.Kavalerijos generolasAleksandras Litvinovas1917 m. balandžio 12 d.1917 m. balandžio 25 d.Generolas leitenantasIlja Odišelidzė1917 m. balandžio 22 d.1917 m. liepos 30 d.Generolas leitenantasMichailas Sokovinas1917 m. liepos 31 d.1917 m. rugsėjo 9 d.Generolas leitenantasGlebas Vanovskis1917 m. rugsėjo 9 d.1917 m. lapkričio mėn.Generolas leitenantasVladimiras fon Notbekas

 Išnašos 

Kategorija:Rusijos imperijos armijos